《观曹寿卿上舍诗轴题其后》
宋代·陈棣

欲观骚雅继周南，虎子应须虎穴探。
策蹇冲寒将类贾，避堂舍盖愿同参。
书能泣鬼世谁信，诗解穷人我自谙。
但得低头拜东野，此心依约已先甘。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。